Dr. Felkai László
Közigazgatási államtitkár

Belügyminisztérium

Tisztelt Államtitkár Úr!

Köszönettel megkaptam a Kormány részére készített előterjesztést „A vízgazdálkodási tanácsokról szóló  1382/2013 (VI. 27.) Korm. Határozat módosításáról” annak céljából, hogy azt az Országos Környezetvédelmi Tanács észrevételezze azt. 
Az OKT törvényben fölsorolt feladatai között nem szerepel a közigazgatási egyeztetésben való részvétel, azért sem, mert – ugyancsak a Ktv.-ben előírt módon – a Tanács, Kormány-tanácsadó feladatát – döntően – plenáris üléseken látja el észrevételeit – konszenzus kialakítására törekedve - fogalmazza meg. A Kormány számára bemutatva evvel azt a fontos információt, hogy az Akadémia által delegált tudósok, valamint a szakmai környezet- és természetvédő szervezetek Országos Értekezletén választott, továbbá az MGyOSz Környezetvédelmi Bizottsága által választott delegátusok egyetértésének, egy tervezett Kormányintézkedéssel kapcsolatosan, hol vannak,- lesznek a határai; az OKT Tagcsoportjai közül melyiknek és milyen tartalmú, érvelésű a különvéleménye.
Tisztában vagyunk továbbá avval is, hogy a Kormányhatározatok véleményezése nem kompetenciája a Testületnek és a fönti Kormányhatározat hozzászólási határideje néhány napja lejárt, mégis fontosnak és érdemesnek tartjuk észrevételeinket megtenni, abban a reményben, hogy azoknak az Előterjesztő hasznát veszi.

A Vezetői Összefoglaló 1., Az előterjesztés célját meg fogalmazó cikke, 1.2. pontja Az előterjesztés szükségességének okait az alábbiakban definiálja : ––  idézem :
A”Figyelemmel a vízgazdálkodásról szóló 1995. évi LII. Törvény ( a továbbiakban: Vgtv.)  
5. &-ára, a vízgyűjtő-gazdálkodás szakmai és tudományos megalapozottsága, valamint a társadalmi részvétel biztosítása érdekében Területi Vízgazdálkodási Tanács, Részvízgyűjtő Vízgazdálkodási Tanács, valamint Országos Vízgazdálkodási Tanács működik. A tanácsok – a vízgyűjtő-gazdálkodás egyes szabályairól szóló 221/2004. (VII.21.) Korm. Rendelet 3&-ának előírásai alapján – kiemelt feladatot látnak el a a vízgyűjtő-gazdálkodási tervek véleményezésében.

A Kormányhatározatban megjelölt vízgazdálkodási tanácsok tagságát vízügyi igazgatási, valamint a vízügyi hatósági feladatokat ellátó szervek kijelöléséről szóló 482/2013.(XII. 17.) Korm. rendeletben, valamint a környezetvédelmi, természetvédelmi, vízvédelmi hatósági és igazgatási feladatokat ellátó szervek kijelöléséről szóló 481/2013.(XII.17.) Korm. Rendeletben előírt új szervezetrendszerhez igazítani.

Vezetői Összefoglaló 3. cikk Fő üzenet: A tárgyi előterjesztés ennek megvalósulását szolgálja.”

A Kormányhatározat (tervezete) a vízgazdálkodási tanácsokról szóló (1382/ 2013. (VI. 27.) Korm. határozat módosításáról 

1.	cikke az eredeti 5.-et módosítja:
 
„5. A TVT működési területe megegyezik a vízügyi igazgatóság működési területével.” 

2. cikke az eredeti 6.–at módosítja, amely szerint:

„6. A TVT legfeljebb 25 tagból áll, tagjai:”
Itt egy fölsorolás következik, amely a) – tól m) – ig tizenhárom (13) igazgatási, szakigazgatási, területi szervek, önkormányzatok delegáltjait sorolja; közöttük nincsenek se  „a társadalmi (civil) részvétel , se a szakmai és tudományosságot megalapozó meghívottak.”

3. cikk e az eredeti 11.-et módosítja:

„11. A Területi Vízgazdálkodási Tanács (TVT) a vízgyűjtő –gazdálkodás tervezés során a társadalmi részvétel érdekében egy, vagy – ha a területi, társadalmi viszonyok indokolják – több vízgyűjtő-gazdálkodási bizozzságot hoz létre, amely 18 tagból áll. Tagjai : a)  a közigazgatás részéről aa) – tól ai) –ig  kilenc (9) tag; b) a működési területen tevékenységet folytató ba9 civil szervezetek;bb) a Vgtv szerinti vízhasználók;bc) szakmai –tudományos szervezetek által delegált 3-3 fő.”

8. cikk az eredeti 21.-et módosítja:

„21. Az OVT tagjai a)-tól u)-ig huszonegy (21) államigazgatási, szakigazgatási szervek delegátusai, valamint:  v)a vízgazdálkodásért felelős miniszter által fölkért civil szervezetek, gazdélkodó szervezetek, szakmai tudományos szervezetek által delegált 5-5 fő.”

Az Országos Környezetvédelmi Tanács túlnyomónak” tarja az állami, területi, szakigazgatási szervek részvételét a Tanácsokban; a vízügyi igazgatóságok által működtetett TVT -kben egyáltalán nincs is civil, valamint szakmai-tudományos meghívott és/vagy delegált tag, jóllehet erre volna e Tanácsokban volna (25-13) azaz 12 hely.

Az OKT tehát javasolja a szakmai-tudományos résztvevők, valamint a társadalmi delegátusok arányának növelését, továbbá ezen csoportok képviselőinek bevonását a – talán legfontosabb VÍZIGEK által működtetett TVT –kbe;
továbbá vállalja és fölajánlja a részvétellel járó munkát az OVT –ben, ahol a tagok fölsorolásában szereplő v) pont definíciója szerint három (3) tag helyének maradéktalanul megfelel.

A Testület megbízásából és képviseletében;

2014. Március 7.-én

Dr. Bulla Miklós